title: Εκτελεστικός κανονισμός (ΕΕ) αριθ. 761/2014 της Επιτροπής, της 10ης Ιουλίου 2014 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               15.7.2014

               EL

               Επίσημη Εφημερίδα της Ευρωπαϊκής Ένωσης

               L 207/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 761/2014 ΤΗΣ ΕΠΙΤΡΟΠΉΣ
   της 10ης Ιουλίου 2014
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Παρασκεύασμα που ενεργεί πάνω στην επιφανειακή τάση, προορίζεται για το πλύσιμο του δέρματος και το λούσιμο των μαλλιών και παρουσιάζεται υπό μορφή πηκτώματος (gel).
                  Το προϊόν περιέχει σε παρόμοιες αναλογίες συγκεκριμένα συστατικά στοιχεία που προορίζονται για το πλύσιμο του δέρματος και το λούσιμο των μαλλιών.
                  Το προϊόν παρουσιάζεται σε πλαστική φιάλη που περιέχει 300 ml, συσκευασμένο για τη λιανική πώληση.

                  3401 30 00

                  Η κατάταξη καθορίζεται από τους γενικούς κανόνες 1, 3γ) και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 3401 και 3401 30 00.
                  Το προϊόν είναι ένα παρασκεύασμα που προορίζεται για το λούσιμο των μαλλιών (κλάση 3305) και το πλύσιμο του δέρματος (κλάση 3401). Λόγω των αντικειμενικών χαρακτηριστικών του, δεν είναι δυνατόν να προσδιοριστεί το συστατικό στοιχείο που προσδίδει στο προϊόν τον ουσιώδη χαρακτήρα του.
                  Επομένως, δυνάμει του γενικού κανόνα 3γ), το προϊόν πρέπει να καταταχθεί στην τελευταία κατά σειρά αρίθμησης κλάση, δηλαδή στην κλάση 3401, ως παρασκεύασμα που προορίζεται για το πλύσιμο του δέρματος, συσκευασμένο για λιανική πώληση.


title: Εκτελεστικός κανονισμός (ΕΕ) αριθ. 698/2014 της Επιτροπής, της 24ης Ιουνίου 2014 , για την τροποποίηση του κανονισμού (ΕΚ) αριθ. 2076/2002 όσον αφορά τη δ-ενδοτοξίνη του Bacillus thuringiensis  Κείμενο που παρουσιάζει ενδιαφέρον για τον ΕΟΧ

text:
               25.6.2014

               EL

               Επίσημη Εφημερίδα της Ευρωπαϊκής Ένωσης

               L 184/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 698/2014 ΤΗΣ ΕΠΙΤΡΟΠΉΣ
   της 24ης Ιουνίου 2014
   για την τροποποίηση του κανονισμού (ΕΚ) αριθ. 2076/2002 όσον αφορά τη δ-ενδοτοξίνη του Bacillus thuringiensis

   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 78 παράγραφος 2,
   Εκτιμώντας τα ακόλουθα:

               (1)

               Η δ-ενδοτοξίνη του Bacillus thuringiensis καταχωρίζεται στο παράρτημα I του κανονισμού (ΕΚ) αριθ. 2076/2002 της Επιτροπής (2), στο οποίο ορίζονται οι δραστικές ουσίες που δεν περιλαμβάνονται ως δραστικές στο παράρτημα I της οδηγίας 91/414/ΕΟΚ του Συμβουλίου (3). Η καταχώριση αυτή οφειλόταν στο γεγονός ότι δεν είχε κοινοποιηθεί δέσμευση για περαιτέρω προετοιμασία του αναγκαίου φακέλου για την εν λόγω δραστική ουσία.

               (2)

               Η Επιτροπή συνειδητοποίησε ότι η καταχώριση της δ-ενδοτοξίνης του Bacillus thuringiensis στο παράρτημα I του κανονισμού (ΕΚ) αριθ. 2076/2002 θα μπορούσε να προκαλέσει σύγχυση λόγω του ότι ο εκτελεστικός κανονισμός (ΕΕ) αριθ. 540/2011 της Επιτροπής (4) απαριθμεί διάφορα στελέχη του Bacillus thuringiensis ως εγκεκριμένες δραστικές ουσίες.

               (3)

               Συνεπώς, το παράρτημα I του κανονισμού (ΕΚ) αριθ. 2076/2002 θα πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση στον κανονισμό (ΕΚ) αριθ. 2076/2002
   Στο παράρτημα I του κανονισμού (ΕΚ) αριθ. 2076/2002, διαγράφεται η καταχώριση «delta-endotoxin of Bacillus thuringiensis».
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουνίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Κανονισμός (ΕΚ) αριθ. 2076/2002 της Επιτροπής, της 20ής Νοεμβρίου 2002, σχετικά με την παράταση της περιόδου που αναφέρεται στο άρθρο 8 παράγραφος 2 της οδηγίας 91/414/ΕΟΚ, τη μη καταχώριση ορισμένων δραστικών ουσιών στο παράρτημα I της εν λόγω οδηγίας και την ανάκληση των εγκρίσεων για τα φυτοπροστατευτικά προϊόντα που περιέχουν τις ουσίες αυτές (ΕΕ L 319 της 23.11.2002, σ. 3).

      (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).


title: Εκτελεστικός κανονισμός (ΕΕ) 2017/1577 της Επιτροπής, της 5ης Σεπτεμβρίου 2017, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Acciughe sotto sale del mar Ligure (ΠΓΕ)]

text:
               19.9.2017

               EL

               Επίσημη Εφημερίδα της Ευρωπαϊκής Ένωσης

               L 239/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1577 ΤΗΣ ΕΠΙΤΡΟΠΉΣ
   της 5ης Σεπτεμβρίου 2017
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Acciughe sotto sale del mar Ligure (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Acciughe sotto sale del mar Ligure», η οποία καταχωρίσθηκε δυνάμει του κανονισμού (ΕΚ) αριθ. 776/2008 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Acciughe sotto sale del mar Ligure» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Σεπτεμβρίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 776/2008 της Επιτροπής, της 4ης Αυγούστου 2008, για την καταχώριση ορισμένων ονομασιών στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Acciughe sotto sale del Mar Ligure (ΠΓΕ), Brussels grondwitloof (ΠΓΕ), Œufs de Loué (ΠΓΕ)] (ΕΕ L 207 της 5.8.2008, σ. 7).

      (3)  ΕΕ C 146 της 11.5.2017, σ. 10.


title: Εκτελεστικός κανονισμός (ΕΕ) αριθ. 1130/2013 της Επιτροπής, της 7ης Νοεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Maccheroncini di Campofilone (ΠΓΕ)]

text:
               13.11.2013

               EL

               Επίσημη Εφημερίδα της Ευρωπαϊκής Ένωσης

               L 302/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1130/2013 ΤΗΣ ΕΠΙΤΡΟΠΉΣ
   της 7ης Νοεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Maccheroncini di Campofilone (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Maccheroncini di Campofilone» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Maccheroncini di Campofilone» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 78 της 16.3.2013, σ. 5.

      ΠΑΡΑΡΤΗΜΑ
      Γεωργικά προϊόντα και τρόφιμα που περιλαμβάνονται στο παράρτημα Ι σημείο Ι του κανονισμού (ΕΕ) αριθ. 1151/2012:

         Κλάση 2.7.   Ζυμαρικά

      ΙΤΑΛΙΑ
      Maccheroncini di Campofilone (ΠΓΕ)


title: Εκτελεστικός κανονισμός (ΕΕ) 2015/2254 της Επιτροπής, της 2ας Δεκεμβρίου 2015, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               5.12.2015

               EL

               Επίσημη Εφημερίδα της Ευρωπαϊκής Ένωσης

               L 321/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2254 ΤΗΣ ΕΠΙΤΡΟΠΉΣ
   της 2ας Δεκεμβρίου 2015
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Δεκεμβρίου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη (Κωδικός ΣΟ)

                  Αιτιολογία

                  (1)

                  (2)

                  (3)

                  Είδος από χαρτί με σκληρό εξώφυλλο (αποκαλούμενο «φωτογραφικό άλμπουμ»), διαστάσεων περίπου 21 × 31 cm, με τυπωμένες έγχρωμες εξατομικευμένες φωτογραφίες και ένα σύντομο κείμενο αναφερόμενο στις δραστηριότητες, τις εκδηλώσεις, τα πρόσωπα κ.λπ. που εμφανίζονται στις αντίστοιχες φωτογραφίες.

                  4911 91 00

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 4911 και 4911 91 00.
                  Η κατάταξη στην κλάση 4901 ως βιβλίο αποκλείεται, επειδή το είδος δεν προορίζεται για ανάγνωση (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 4901, πρώτο εδάφιο).
                  Το είδος προορίζεται για την παρουσίαση προσωπικών φωτογραφιών για θέαση σε ιδιωτικό κύκλο.
                  Συνεπώς, πρέπει να καταταχθεί στον κωδικό ΣΟ 4911 91 00 ως φωτογραφίες.


title: Εκτελεστικός κανονισμός (ΕΕ) 2017/447 της Επιτροπής, της 14ης Μαρτίου 2017, σχετικά με τη χορήγηση άδειας για χρήση του παρασκευάσματος Bacillus subtilis (DSM 5750) και Bacillus licheniformis (DSM 5749) ως πρόσθετης ύλης ζωοτροφών για χοιρομητέρες, απογαλακτισμένα χοιρίδια, χοίρους προς πάχυνση, μόσχους εκτροφής και γαλοπούλες προς πάχυνση και για την τροποποίηση των κανονισμών (ΕΚ) αριθ. 1453/2004, (ΕΚ) αριθ. 2148/2004 και (ΕΚ) αριθ. 600/2005 (κάτοχος της άδειας Chr. Hansen A/S) (Κείμενο που παρουσιάζει ενδιαφέρον για τον ΕΟΧ )

text:
                  15.3.2017

                  EL

                  Επίσημη Εφημερίδα της Ευρωπαϊκής Ένωσης

                  L 69/18

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/447 ΤΗΣ ΕΠΙΤΡΟΠΉΣ
      της 14ης Μαρτίου 2017
      σχετικά με τη χορήγηση άδειας για χρήση του παρασκευάσματος Bacillus subtilis (DSM 5750) και Bacillus licheniformis (DSM 5749) ως πρόσθετης ύλης ζωοτροφών για χοιρομητέρες, απογαλακτισμένα χοιρίδια, χοίρους προς πάχυνση, μόσχους εκτροφής και γαλοπούλες προς πάχυνση και για την τροποποίηση των κανονισμών (ΕΚ) αριθ. 1453/2004, (ΕΚ) αριθ. 2148/2004 και (ΕΚ) αριθ. 600/2005 (κάτοχος της άδειας Chr. Hansen A/S)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που έχουν εγκριθεί σύμφωνα με την οδηγία 70/524/ΕΟΚ του Συμβουλίου (2).

                  (2)

                  Στο παρασκεύασμα Bacillus subtilis (DSM 5750) και Bacillus licheniformis (DSM 5749) χορηγήθηκε άδεια χωρίς χρονικό περιορισμό σύμφωνα με την οδηγία 70/524/ΕΟΚ, ως πρόσθετη ύλη ζωοτροφών για χοιρομητέρες με τον κανονισμό (ΕΚ) αριθ. 1453/2004 της Επιτροπής (3), για χοίρους προς πάχυνση και χοιρίδια με τον κανονισμό (ΕΚ) αριθ. 2148/2004 της Επιτροπής (4), και για γαλοπούλες προς πάχυνση και μόσχους με τον κανονισμό (ΕΚ) αριθ. 600/2005 της Επιτροπής (5). Στη συνέχεια το εν λόγω παρασκεύασμα εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

                  (3)

                  Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του παρασκευάσματος Bacillus subtilis (DSM 5750) και Bacillus licheniformis (DSM 5749) ως πρόσθετης ύλης ζωοτροφών για χοιρομητέρες, χοιρίδια, χοίρους προς πάχυνση, μόσχους εκτροφής και γαλοπούλες προς πάχυνση. Σύμφωνα με το άρθρο 7 του εν λόγω κανονισμού η αίτηση υποβλήθηκε επίσης για την αξιολόγηση αυτού του παρασκευάσματος για νέα χρήση στο πόσιμο νερό. Ο αιτών ζήτησε την ταξινόμηση της εν λόγω πρόσθετης ύλης στην κατηγορία «ζωοτεχνικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται δυνάμει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (4)

                  Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότηση που εξέδωσε στις 12 Ιουλίου 2016 (6), κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα του Bacillus subtilis (DSM 5750) και Bacillus licheniformis (DSM 5749) δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον. Η Αρχή έκρινε ότι η πρόσθετη ύλη έχει τη δυνατότητα να βελτιώνει την απόδοση σε χοιρίδια, χοίρους προς πάχυνση, χοιρομητέρες και μόσχους για εκτροφή σε ζωοτροφές και στο πόσιμο νερό. Σχετικά με τη χρήση της πρόσθετης ύλης σε γαλοπούλες προς πάχυνση, συνήχθη το συμπέρασμα ότι σε δύο μελέτες διαπιστώθηκε θετική επίδραση στο τελικό βάρος σώματος και στον δείκτη απόδοσης της ζωοτροφής και σε μία τρίτη μελέτη σημαντική αύξηση του βάρους στα θηλυκά, αλλά δεν εντοπίστηκαν σημαντικές διαφορές στην αύξηση βάρους στα αρσενικά. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

                  (5)

                  Ωστόσο, τα παραπάνω στοιχεία κρίθηκαν ουσιώδη ένδειξη για τη βελτίωση των ζωοτεχνικών παραμέτρων της αύξησης βάρους εκτός από το μακρόχρονιο ιστορικό χρήσης. Κατά συνέπεια, κρίθηκε ότι τα παρεχόμενα στοιχεία πληρούν τις προϋποθέσεις για την απόδειξη της αποτελεσματικότητας της πρόσθετης ύλης για γαλοπούλες προς πάχυνση που πρέπει να χρησιμοποιείται στις ζωοτροφές και το πόσιμο νερό.

                  (6)

                  Από την αξιολόγηση του παρασκευάσματος Bacillus subtilis (DSM 5750) και Bacillus licheniformis (DSM 5749) φαίνεται ότι πληρούνται οι όροι για τη χορήγηση άδειας όπως προβλέπεται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

                  (7)

                  Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, οι κανονισμοί (ΕΚ) αριθ. 1453/2004, (ΕΚ) αριθ. 2148/2004 και (ΕΚ) αριθ. 600/2005 θα πρέπει να τροποποιηθούν ανάλογα.

                  (8)

                  Επειδή δεν απαιτείται η άμεση εφαρμογή των τροποποιήσεων των όρων της άδειας για λόγους ασφάλειας, είναι σκόπιμο να προβλεφθεί μεταβατική περίοδος που θα επιτρέψει στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που απορρέουν από τη χορήγηση της άδειας.

                  (9)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορήγηση άδειας
      Το παρασκεύασμα που παρατίθεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
      Άρθρο 2
      Τροποποίηση του κανονισμού (ΕΚ) αριθ. 1453/2004
      Το παράρτημα I του κανονισμού (ΕΚ) αριθ. 1453/2004 απαλείφεται.
      Άρθρο 3
      Τροποποίηση του κανονισμού (ΕΚ) αριθ. 2148/2004
      Στο παράρτημα II του κανονισμού (ΕΚ) αριθ. 2148/2004, η καταχώριση E 1700 Bacillus licheniformis (DSM 5749) και Bacillus subtilis (DSM 5750) διαγράφεται.
      Άρθρο 4
      Τροποποίηση του κανονισμού (ΕΚ) αριθ. 600/2005
      Στο παράρτημα III του κανονισμού (ΕΚ) αριθ. 600/2005, η καταχώριση E 1700 Bacillus licheniformis (DSM 5749) και Βacillus subtilis (DSM 5750) διαγράφεται.
      Άρθρο 5
      Μεταβατικά μέτρα
      Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα οι οποίες έχουν παραχθεί και επισημανθεί πριν από τις 4 Οκτωβρίου 2017 σύμφωνα με τους κανόνες που ίσχυαν πριν από τις 4 Απριλίου 2017 μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
      Άρθρο 6
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 14 Μαρτίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων. (ΕΕ L 270 της 14.12.1970, σ. 1).

         (3)  Κανονισμός (ΕΚ) αριθ. 1453/2004 της Επιτροπής, της 16ης Αυγούστου 2004, σχετικά με τη χορήγηση μόνιμης άδειας κυκλοφορίας για ορισμένες πρόσθετες ύλες ζωοτροφών (ΕΕ L 269 της 17.8.2004, σ. 3).

         (4)  Κανονισμός (ΕΚ) αριθ. 2148/2004 της Επιτροπής, της 16ης Δεκεμβρίου 2004, σχετικά με τη μόνιμη και την προσωρινή έγκριση ορισμένων πρόσθετων υλών καθώς και την έγκριση νέων χρήσεων μιας πρόσθετης ύλης ήδη εγκεκριμένης στις ζωοτροφές (ΕΕ L 370 της 17.12.2004, σ. 24).

         (5)  Κανονισμός (ΕΚ) αριθ. 600/2005 της Επιτροπής, της 18ης Απριλίου 2005, για τη χορήγηση νέας άδειας κυκλοφορίας για δέκα έτη κοκκιδιοστατικού ως πρόσθετης ύλης στις ζωοτροφές, την προσωρινή άδεια κυκλοφορίας πρόσθετης ύλης και τη μόνιμη άδεια κυκλοφορίας ορισμένων πρόσθετων υλών στις ζωοτροφές (ΕΕ L 99 της 19.4.2005, σ. 5).

         (6)  EFSA Journal 2016· 14(9): 4558.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Ελάχιστη περιεκτικότητα

                     Μέγιστη περιεκτικότητα

                     Λοιπές διατάξεις

                     Λήξη της περιόδου ισχύος της άδειας

                     CFU/kg πλήρους ζωοτροφής με περιεκτικότητα σε υγρασία 12 %

                     CFU/l πόσιμου νερού

                        Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                     4b1700i

                     Chr. Hansen A/S

                     Bacillus subtilis
                     (DSM 5750) και Bacillus licheniformis (DSM 5749)

                        Σύνθεση πρόσθετης ύλης

                     Παρασκεύασμα του Bacillus subtilis

                     (DSM 5750) και Bacillus licheniformis (DSM 5749) με ελάχιστη περιεκτικότητα 3,2 × 1010 CFU/g πρόσθετης ύλης
                     (αναλογία 1:1)
                     Σε στερεά μορφή

                        Χαρακτηρισμός της δραστικής ουσίας

                     Βιώσιμα σπόρια του Bacillus subtilis

                     (DSM 5750) και Bacillus licheniformis (DSM 5749)

                        Αναλυτική μέθοδος
                         (1)

                     Ταυτοποίηση και καταμέτρηση του Bacillus subtilis (DSM 5750) και Bacillus licheniformis (DSM 5749) στην πρόσθετη ύλη ζωοτροφών, σε προμείγματα, ζωοτροφές και νερό:

                                 —

                                 Ταυτοποίηση: Ηλεκτροφόρηση παλλόμενου πεδίου σε πήκτωμα (PFGE).

                                 —

                                 Καταμέτρηση: Μέθοδος καταμέτρησης με επίστρωση σε τρυβλία με χρήση άγαρ με τρυπτόνη και σόγια — EN 15784

                     Απογαλακτισμένα χοιρίδια
                     Χοίροι προς πάχυνση
                     Χοιρομητέρες
                     Μόσχοι εκτροφής
                     Γαλοπούλες προς πάχυνση

                     —

                     1,3 × 109

                     —

                     6,5 × 108

                     —

                                 1.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                                 2.

                                 Η πρόσθετη ύλη μπορεί να χρησιμοποιηθεί σε πόσιμο νερό.

                                 3.

                                 Κατά τη χρήση της πρόσθετης ύλης σε πόσιμο νερό πρέπει να διασφαλίζεται η ομοιογενής διασπορά της πρόσθετης ύλης.

                                 4.

                                 Προς χρήση σε απογαλακτισμένα χοιρίδια σωματικού βάρους έως 35 kg.

                                 5.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν είναι δυνατό να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής, και του δέρματος.

                     4 Απριλίου 2027

            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2016/133 της Επιτροπής, της 1ης Φεβρουαρίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               2.2.2016

               EL

               Επίσημη Εφημερίδα της Ευρωπαϊκής Ένωσης

               L 25/58

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/133 ΤΗΣ ΕΠΙΤΡΟΠΉΣ
   της 1ης Φεβρουαρίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Φεβρουαρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  162,9

                  IL

                  236,2

                  MA

                  83,1

                  TN

                  85,0

                  TR

                  93,7

                  ZZ

                  132,2

                  0707 00 05

                  MA

                  86,8

                  TR

                  165,2

                  ZZ

                  126,0

                  0709 93 10

                  MA

                  46,9

                  TR

                  141,3

                  ZZ

                  94,1

                  0805 10 20

                  EG

                  47,7

                  MA

                  61,0

                  TN

                  46,0

                  TR

                  61,0

                  ZZ

                  53,9

                  0805 20 10

                  IL

                  143,7

                  MA

                  80,4

                  TR

                  102,3

                  ZZ

                  108,8

                  0805 20 30, 0805 20 50, 0805 20 70, 0805 20 90

                  IL

                  128,5

                  JM

                  154,6

                  MA

                  115,1

                  TR

                  63,3

                  ZZ

                  115,4

                  0805 50 10

                  TR

                  100,5

                  ZZ

                  100,5

                  0808 10 80

                  CL

                  87,5

                  US

                  161,8

                  ZZ

                  124,7

                  0808 30 90

                  CL

                  224,0

                  CN

                  57,3

                  TR

                  200,0

                  ZA

                  87,5

                  ZZ

                  142,2

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/1316 της Επιτροπής, της 30ής Ιουλίου 2015, για τη θέσπιση παρέκκλισης από τον κανονισμό (ΕΚ) αριθ. 850/98 του Συμβουλίου όσον αφορά το ελάχιστο μέγεθος αναφοράς διατήρησης για το λαβράκι (Dicentrarchus labrax)

text:
               31.7.2015

               EL

               Επίσημη Εφημερίδα της Ευρωπαϊκής Ένωσης

               L 203/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1316 ΤΗΣ ΕΠΙΤΡΟΠΉΣ
   της 30ής Ιουλίου 2015
   για τη θέσπιση παρέκκλισης από τον κανονισμό (ΕΚ) αριθ. 850/98 του Συμβουλίου όσον αφορά το ελάχιστο μέγεθος αναφοράς διατήρησης για το λαβράκι (Dicentrarchus labrax)

   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (1), και ιδίως το άρθρο 45 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 2 παράγραφος 2 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (2), η κοινή αλιευτική πολιτική έχει σκοπό να διασφαλίσει ότι η εκμετάλλευση των έμβιων βιολογικών πόρων της θάλασσας αποκαθιστά και διατηρεί τους πληθυσμούς των αλιευόμενων ειδών πάνω από τα επίπεδα εκείνα που μπορούν να εξασφαλίσουν τη μέγιστη βιώσιμη απόδοση.

               (2)

               Το άρθρο 45 παράγραφος 1 του κανονισμού (ΕΚ) αριθ. 850/98 προβλέπει ότι, όταν για τη διατήρηση των αποθεμάτων θαλάσσιων οργανισμών απαιτείται άμεση δράση, η Επιτροπή θεσπίζει, επιπροσθέτως ή κατά παρέκκλιση από τον εν λόγω κανονισμό, οποιαδήποτε αναγκαία μέτρα.

               (3)

               Σύμφωνα με επιστημονικές γνωμοδοτήσεις του Διεθνούς Συμβουλίου για την Εξερεύνηση των Θαλασσών (ICES) καθώς και της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ), το λαβράκι στην Κελτική Θάλασσα, στη Μάγχη, στη Θάλασσα της Ιρλανδίας και στο νότιο τμήμα της Βόρειας Θάλασσας (διαιρέσεις IVb, IVc και VIIa, VIId μέχρι VIIh του ICES) πλήττεται από την ταχύτατη μείωση της βιομάζας, λόγω της μειούμενης εισόδου στο απόθεμα και της αυξημένης θνησιμότητας λόγω αλιείας. Το λαβράκι είναι είδος με σχετικά αργή ανάπτυξη και ενηλικίωση. Η βιομάζα του αναπαραγωγικού αποθέματος τείνει πραγματικά προς το χαμηλότερο επίπεδο που έχει παρατηρηθεί κατά το παρελθόν. Η σημερινή θνησιμότητα λόγω αλιείας είναι σχεδόν τετραπλάσια από αυτή που μπορεί να αντέξει το απόθεμα. Κατά συνέπεια, το ICES συμβουλεύει να εφαρμοστούν μέτρα για να μειωθεί σημαντικά η θνησιμότητα λόγω αλιείας σε ολόκληρο το φάσμα του αποθέματος αυτού στις ανωτέρω περιοχές.

               (4)

               Με τον εκτελεστικό κανονισμό (ΕΕ) 2015/111 της Επιτροπής (3), που βασίζεται στο άρθρο 12 του κανονισμού (ΕΕ) αριθ. 1380/2013, η Επιτροπή έλαβε επείγοντα μέτρα για τη μείωση της θνησιμότητας λόγω αλιείας που προκαλείται από τα σκάφη πελαγικής αλιείας που έχουν ως στόχο το λαβράκι των αναπαραγωγικών συγκεντρώσεων. Με τον κανονισμό (ΕΕ) 2015/523 του Συμβουλίου (4) καθορίσθηκε ένα περιοριστικό όριο για τη μείωση της θνησιμότητας από ερασιτέχνες αλιείς. Οι επιστημονικές γνωμοδοτήσεις έχουν δείξει ότι ο συνδυασμός του περιορισμού των αλιευμάτων και της αύξησης του ελάχιστου μεγέθους αναφοράς διατήρησης θα συμβάλει πιο αποτελεσματικά στη μείωση της θνησιμότητας λόγω αλιείας.

               (5)

               Ο κανονισμός (ΕΚ) αριθ. 850/98 θεσπίζει ελάχιστα μεγέθη αναφοράς διατήρησης για θαλάσσιους οργανισμούς με σκοπό να εξασφαλισθεί η προστασία των νεαρών οργανισμών.

               (6)

               Οι τέσσερις περιοχές αποθεμάτων λαβρακιού που έχει προσδιορίσει το ICES βρίσκονται: στην Κελτική Θάλασσα, στη Μάγχη, στη Θάλασσα της Ιρλανδίας και στο νότιο τμήμα της Βόρειας Θάλασσας (διαιρέσεις IVb, IVc, VIIa και VIId μέχρι VIIh του ICES), στον Βισκαϊκό Κόλπο και στα ιβηρικά ύδατα του Ατλαντικού (διαιρέσεις VIIIa και VIIIb του ICES), στα Ιβηρικά ύδατα του Ατλαντικού (διαιρέσεις VIIIc και IXa του ICES), καθώς και στην Κελτική Θάλασσα και στα δυτικά της Σκοτίας (διαιρέσεις VIa, VIIb και VIIj του ICES).

               (7)

               Το ισχύον ελάχιστο μέγεθος για το λαβράκι που προβλέπεται στο παράρτημα XII του κανονισμού (ΕΚ) αριθ. 850/98 είναι 36 cm.

               (8)

               Ωστόσο, όσον αφορά το απόθεμα λαβρακιού στην Κελτική Θάλασσα, στη Μάγχη, στη Θάλασσα της Ιρλανδίας και στο νότιο τμήμα της Βόρειας Θάλασσας (διαιρέσεις IVb, IVc, VIIa και VIId μέχρι VIIh του ICES), οι πληροφορίες από τις εκτιμήσεις του ICES δείχνουν ότι τα θηλυκά λαβράκια φθάνουν στην πρώτη γενετήσια ωριμότητα, όταν το μέγεθός τους είναι 42 cm. Οι στατιστικές αλιευμάτων επιβεβαιώνουν ότι η αλίευση και η εκφόρτωση λαβρακιού κάτω των 42 cm έχει ως συνέπεια να αφαιρούνται θηλυκά ιχθύδια λαβρακιού σε ένα χρονικό σημείο που δεν έχουν ακόμη συμβάλει στην αναπαραγωγή του αποθέματος. Η ελεύθερη αλίευση και εκφόρτωση λαβρακιού με μέγεθος μικρότερο των 42 cm, ως εκ τούτου, βλάπτει σοβαρά την αναπαραγωγική ικανότητα του εν λόγω αποθέματος, καθώς συμβάλλει σημαντικά στη συνολική θνησιμότητα λόγω αλιείας και συνιστά σοβαρή απειλή για τη διατήρηση του αποθέματος του λαβρακιού. Δεδομένου ότι τα αποθέματα λαβρακιού στις εν λόγω διαιρέσεις ICES εξαρτώνται από το θηλυκό λαβράκι που παραμένει στη θάλασσα μέχρι να αρχίσει να αναπαράγεται, είναι σκόπιμο να αυξηθεί το ελάχιστο μέγεθος αναφοράς διατήρησης για το εν λόγω είδος έως τα 42 cm.

               (9)

               Επιπλέον, καθώς η ωριμότητα φαίνεται να εξαρτάται από τη θερμοκρασία, συνιστά μέτρο προφύλαξης να περιληφθούν στην ίδια απαγόρευση και τα άλλα βόρεια αποθέματα, δηλαδή της Κελτικής Θάλασσας και των δυτικών της Σκοτίας (διαιρέσεις VIa, VIIb και VIIj του ICES).

               (10)

               Ως εκ τούτου, πρέπει επειγόντως να ληφθούν μέτρα για να απαγορευθεί η αλιεία και η εκφόρτωση του λαβρακιού κάτω των 42 cm ως προστατευτικό μέτρο για τα ιχθύδια λαβρακιού στα δύο αποθέματα λαβρακιού που έχουν προσδιορισθεί από το ICES: στην Κελτική Θάλασσα, στη Μάγχη, στη Θάλασσα της Ιρλανδίας και στο νότιο τμήμα της Βόρειας Θάλασσας (διαιρέσεις IVb, IVc, VIIa και VIId μέχρι VIIh του ICES), και στην Κελτική Θάλασσα και στα δυτικά της Σκοτίας (διαιρέσεις VIa, VIIb και VIIj του ICES). Περαιτέρω καθυστέρηση όσον αφορά την προστασία των ιχθυδίων του λαβρακιού θα μπορούσε να αυξήσει σημαντικά τον κίνδυνο σοβαρής ζημίας όσον αφορά το απόθεμα λαβρακιού, να συμβάλει σημαντικά στη θνησιμότητα λόγω αλιείας και να επιταχύνει τη μείωση της βιομάζας.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση των διατάξεων του παραρτήματος XII του κανονισμού (ΕΚ) αριθ. 850/98, το ελάχιστο μέγεθος για το λαβράκι (Dicentrarchus labrax) στην περιοχή 2, όπως ορίζεται στο άρθρο 2 του εν λόγω κανονισμού, είναι 42 cm.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την 1η Σεπτεμβρίου 2015.
   Πριν από το τέλος του 2017 η Επιτροπή πρέπει να αξιολογήσει εάν τα μέτρα που θεσπίστηκαν με τον παρόντα κανονισμό εξακολουθούν να είναι απαραίτητα.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιουλίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 125 της 27.4.1998, σ. 1.

      (2)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).

      (3)  Εκτελεστικός κανονισμός (ΕΕ) 2015/111 της Επιτροπής, της 26ης Ιανουαρίου 2015, όσον αφορά τη θέσπιση μέτρων για την εξάλειψη σοβαρής απειλής για τη διατήρηση του αποθέματος του λαβρακιού (Dicentrarchus labrax) στην Κελτική Θάλασσα, στη Μάγχη, στη Θάλασσα της Ιρλανδίας και στο νότιο τμήμα της Βόρειας Θάλασσας (ΕΕ L 20 της 27.1.2015, σ. 31).

      (4)  Κανονισμός (ΕΕ) 2015/523 του Συμβουλίου, της 25ης Μαρτίου 2015, για την τροποποίηση των κανονισμών (ΕΕ) αριθ. 43/2014 και 2015/104 όσον αφορά ορισμένες αλιευτικές δυνατότητες (ΕΕ L 84 της 28.3.2015, σ. 1).


title: Εκτελεστικός κανονισμός (ΕΕ) αριθ. 808/2012 της Επιτροπής, της 11ης Σεπτεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               12.9.2012

               EL

               Επίσημη Εφημερίδα της Ευρωπαϊκής Ένωσης

               L 246/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 808/2012 ΤΗΣ ΕΠΙΤΡΟΠΉΣ
   της 11ης Σεπτεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Σεπτεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  60,0

                  ZZ

                  60,0

                  0707 00 05

                  MK

                  23,1

                  TR

                  121,6

                  ZZ

                  72,4

                  0709 93 10

                  TR

                  113,2

                  ZZ

                  113,2

                  0805 50 10

                  AR

                  89,2

                  BO

                  100,6

                  CL

                  105,1

                  TR

                  97,0

                  UY

                  108,0

                  ZA

                  97,9

                  ZZ

                  99,6

                  0806 10 10

                  BA

                  58,9

                  EG

                  180,7

                  TN

                  197,3

                  TR

                  123,6

                  ZZ

                  140,1

                  0808 10 80

                  AR

                  202,0

                  BR

                  93,9

                  CA

                  157,8

                  CL

                  154,8

                  NZ

                  123,3

                  US

                  185,3

                  ZA

                  131,9

                  ZZ

                  149,9

                  0808 30 90

                  AR

                  196,5

                  TR

                  124,9

                  ZA

                  159,1

                  ZZ

                  160,2

                  0809 30

                  TR

                  160,6

                  ZZ

                  160,6

                  0809 40 05

                  BA

                  58,9

                  HR

                  73,9

                  IL

                  69,8

                  TR

                  107,6

                  XS

                  91,2

                  ZZ

                  80,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (EE) αριθ. 457/2013 της Επιτροπής, της 16ης Μαΐου 2013 , για παρέκκλιση από τους κανονισμούς (ΕΚ) αριθ. 412/2008 και (ΕΚ) αριθ. 431/2008 όσον αφορά τις ποσοστώσεις εισαγωγής βοείου κρέατος για την περίοδο από την 1η Ιουλίου 2013 έως τις 30 Ιουνίου 2014

text:
               17.5.2013

               EL

               Επίσημη Εφημερίδα της Ευρωπαϊκής Ένωσης

               L 133/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 457/2013 ΤΗΣ ΕΠΙΤΡΟΠΉΣ
   της 16ης Μαΐου 2013
   για παρέκκλιση από τους κανονισμούς (ΕΚ) αριθ. 412/2008 και (ΕΚ) αριθ. 431/2008 όσον αφορά τις ποσοστώσεις εισαγωγής βοείου κρέατος για την περίοδο από την 1η Ιουλίου 2013 έως τις 30 Ιουνίου 2014
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1, σε συνδυασμό με το άρθρο 4,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 412/2008 της Επιτροπής, της 8ης Μαΐου 2008, σχετικά με το άνοιγμα και τη διαχείριση εισαγωγικής δασμολογικής ποσόστωσης για κατεψυγμένο βόειο κρέας που προορίζεται για μεταποίηση (2) ανοίχθηκε ετήσια δασμολογική ποσόστωση εισαγωγής 63 703 τόνων ισοδυνάμου σε κατεψυγμένο βόειο κρέας με κόκαλα που προορίζεται για μεταποίηση στην Ένωση για περίοδο που αρχίζει κάθε έτος την 1η Ιουλίου και λήγει στις 30 Ιουνίου του επόμενου έτους και διαιρείται σε τέσσερις υποπεριόδους. Οι αιτήσεις για δικαιώματα εισαγωγής για την εν λόγω περίοδο δασμολογικής ποσόστωσης μπορούν να υποβληθούν κατά το πρώτο επταήμερο του μήνα που προηγείται κάθε υποπεριόδου. Ωστόσο, η συνολική ετήσια ποσότητα είναι διαθέσιμη από την πρώτη υποπερίοδο.

               (2)

               Με τον κανονισμό (ΕΚ) αριθ. 431/2008 της Επιτροπής, της 19ης Μαΐου 2008, σχετικά με το άνοιγμα και τον τρόπο διαχείρισης δασμολογικής ποσόστωσης εισαγωγής για κατεψυγμένο βόειο κρέας του κωδικού ΣΟ 0202 και προϊόντα του κωδικού ΣΟ 0206 29 91 (3) ανοίχθηκε ετήσια δασμολογική ποσόστωση εισαγωγής 53 000 τόνων κατεψυγμένου βοείου κρέατος για περίοδο που αρχίζει κάθε έτος την 1η Ιουλίου και λήγει στις 30 Ιουνίου του επόμενου έτους. Οι αιτήσεις για δικαιώματα εισαγωγής για την εν λόγω περίοδο δασμολογικής ποσόστωσης μπορούν να υποβληθούν την 1η Ιουνίου που προηγείται της έναρξης της περιόδου δασμολογικής ποσόστωσης εισαγωγής.

               (3)

               Ενόψει της προσχώρησης της Κροατίας στην Ευρωπαϊκή Ένωση από την 1η Ιουλίου 2013, κρίνεται σκόπιμο να επιτραπεί στους εισαγωγείς της Κροατίας να συμμετάσχουν στις εν λόγω ποσοστώσεις εισαγωγής. Ως εκ τούτου, κρίνεται αναγκαίο να προβλεφθούν παρεκκλίσεις από τους κανονισμούς (ΕΚ) αριθ. 412/2008 και (ΕΚ) αριθ. 431/2008 όσον αφορά τις χρονικές περιόδους για την υποβολή των αιτήσεων. Ωστόσο, οι παρεκκλίσεις αυτές δεν θα πρέπει να έχουν αρνητικό αντίκτυπο ούτε στους επιχειρηματίες των κρατών μελών ούτε στην αποτελεσματικότητα της διαχείρισης των ποσοστώσεων αυτών.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κανονισμός (ΕΚ) αριθ. 412/2008
   Κατά παρέκκλιση του άρθρου 6 παράγραφος 2 του κανονισμού (ΕΚ) αριθ. 412/2008, οι αιτήσεις δικαιωμάτων εισαγωγής που αφορούν την υποπερίοδο από την 1η Ιουλίου 2013 έως τις 30 Σεπτεμβρίου 2013 υποβάλλονται από την 1η έως τις 5 Ιουλίου 2013 και σε κάθε περίπτωση το αργότερο στις 13.00, ώρα Βρυξελλών, στις 5 Ιουλίου 2013.
   Άρθρο 2
   Κανονισμός (ΕΚ) αριθ. 431/2008
   1.   Κατά παρέκκλιση του άρθρου 5 παράγραφος 1 του κανονισμού (ΕΚ) αριθ. 431/2008, οι αιτήσεις δικαιωμάτων εισαγωγής για την περίοδο δασμολογικής ποσόστωσης εισαγωγής που αρχίζει την 1η Ιουλίου 2013 υποβάλλονται από τις 24 Ιουνίου έως τις 5 Ιουλίου και σε κάθε περίπτωση το αργότερο στις 13.00 ώρα Βρυξελλών, στις 5 Ιουλίου 2013.
   2.   Κατά παρέκκλιση του άρθρου 5 παράγραφος 3 του κανονισμού (ΕΚ) αριθ. 431/2008, για την περίοδο δασμολογικής ποσόστωσης εισαγωγής που αρχίζει την 1η Ιουλίου 2013, τα κράτη μέλη κοινοποιούν στην Επιτροπή τις συνολικές ποσότητες που καλύπτονται από τις αιτήσεις δικαιωμάτων εισαγωγής το αργότερο στις 13.00, ώρα Βρυξελλών, στις 12 Ιουλίου 2013.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαΐου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 125 της 9.5.2008, σ. 7.

      (3)  ΕΕ L 130 της 20.5.2008, σ. 3.


title: Εκτελεστικός κανονισμός (ΕΕ) αριθ. 433/2011 της Επιτροπής, της 4ης Μαΐου 2011 , για τροποποίηση του παραρτήματος Ι του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης  Κείμενο που παρουσιάζει ενδιαφέρον για τον ΕΟΧ

text:
               5.5.2011

               EL

               Επίσημη Εφημερίδα της Ευρωπαϊκής Ένωσης

               L 115/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 433/2011 ΤΗΣ ΕΠΙΤΡΟΠΉΣ
   της 4ης Μαΐου 2011
   για τροποποίηση του παραρτήματος Ι του κανονισμού (ΕΚ) αριθ. 669/2009 για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 15 παράγραφος 5,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 669/2009 της Επιτροπής (2) θεσπίζει κανόνες σχετικά με το αυξημένο επίπεδο των επίσημων ελέγχων που διεξάγονται στις εισαγωγές ζωοτροφών και τροφίμων μη ζωικής προέλευσης που περιλαμβάνονται στον κατάλογο του παραρτήματος Ι («ο κατάλογος»), στα σημεία εισόδου στα εδάφη που αναφέρονται στο παράρτημα Ι του κανονισμού (ΕΚ) αριθ. 882/2004.

               (2)

               Σύμφωνα με το άρθρο 2 του κανονισμού (ΕΚ) αριθ. 669/2009, ο κατάλογος επανεξετάζεται τακτικά, τουλάχιστον μία φορά κάθε τρίμηνο, και κατά την επανεξέταση αυτή θα πρέπει να συνυπολογίζονται τουλάχιστον οι πηγές πληροφοριών που αναφέρονται στο εν λόγω άρθρο.

               (3)

               Η συχνότητα και η σημασία των περιστατικών σχετικά με τα τρόφιμα που κοινοποιήθηκαν μέσω του συστήματος έγκαιρης προειδοποίησης για τα τρόφιμα και τις ζωοτροφές (RASFF), τα πορίσματα των αποστολών σε τρίτες χώρες που πραγματοποιήθηκαν από το Γραφείο Τροφίμων και Κτηνιατρικών Θεμάτων και οι υποβληθείσες από τα κράτη μέλη στην Επιτροπή τριμηνιαίες εκθέσεις σχετικά με τα φορτία ζωοτροφών και τροφίμων μη ζωικής προέλευσης, σύμφωνα με το άρθρο 15 του κανονισμού (ΕΚ) αριθ. 669/2009, δείχνουν ότι ο κατάλογος θα πρέπει να τροποποιηθεί.

               (4)

               Κατά την τροποποίηση του καταλόγου πρέπει κυρίως να διαγραφούν τα προϊόντα τα οποία, σύμφωνα με αυτές τις πηγές πληροφοριών, συνολικά συμμορφώνονται σε ικανοποιητικό βαθμό στις σχετικές απαιτήσεις ασφάλειας που προβλέπει η νομοθεσία της ΕΕ και, συνεπώς, δεν δικαιολογείται πλέον για αυτά αυξημένο επίπεδο επίσημων ελέγχων.

               (5)

               Επιπλέον, θα πρέπει να περιληφθούν στον κατάλογο ορισμένα άλλα προϊόντα για τα οποία από τις ίδιες πηγές πληροφοριών προέκυψε ότι δεν συμμορφώνονται σε ορισμένο βαθμό στις σχετικές απαιτήσεις ασφάλειας και δικαιολογούν τη θέσπιση αυξημένου επιπέδου επίσημων ελέγχων.

               (6)

               Οι καταχωρίσεις στον κατάλογο ορισμένων εισαγωγών από την Τουρκία και την Ταϊλάνδη θα πρέπει επομένως να τροποποιηθούν αναλόγως.

               (7)

               Για λόγους σαφήνειας της νομοθεσίας της Ένωσης, είναι επίσης αναγκαίο να γίνει μια μικρή διευκρίνιση στον κατάλογο όσον αφορά τις καταχωρίσεις εισαγωγών μπάμιας από την Ινδία και γλυκών πιπεριών από την Τουρκία.

               (8)

               Η τροποποίηση του καταλόγου σχετικά με τη διαγραφή των αναφορών σε προϊόντα θα πρέπει να εφαρμοστεί το ταχύτερο δυνατό, επειδή τα αρχικά προβλήματα ασφάλειας επιλύθηκαν. Επομένως, αυτές οι τροποποιήσεις θα πρέπει να εφαρμοστούν από την ημερομηνία έναρξης ισχύος του παρόντος κανονισμού.

               (9)

               Λαμβανομένου υπόψη του αριθμού των τροποποιήσεων που πρέπει να γίνουν στο παράρτημα I του κανονισμού (ΕΚ) αριθ. 669/2009, είναι σκόπιμο να αντικατασταθεί το παράρτημα από το κείμενο του παραρτήματος του παρόντος κανονισμού.

               (10)

               Ως εκ τούτου, ο κανονισμός (ΕΚ) αριθ. 669/2009 θα πρέπει να τροποποιηθεί αναλόγως.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 669/2009 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2011.
   Ωστόσο, η διαγραφή των καταχωρίσεων για την Τουρκία όσον αφορά τα κολοκυθάκια και τα αχλάδια ισχύει από την ημερομηνία έναρξης ισχύος του παρόντος κανονισμού.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Μαΐου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 165 της 30.4.2004, σ. 1.

      (2)  ΕΕ L 194 της 25.7.2009, σ. 11.

      ΠΑΡΑΡΤΗΜΑ

            «ΠΑΡΑΡΤΗΜΑ I
            Α.   Ζωοτροφές και τρόφιμα μη ζωικής προέλευσης που υπόκεινται σε αυξημένο επίπεδο επίσημων ελέγχων στο καθορισμένο σημείο εισόδου

                        Ζωοτροφές και τρόφιμα
                        (προβλεπόμενη χρήση)

                        Κωδικός ΣΟ (1)

                        Χώρα προέλευσης

                        Κίνδυνος

                        Συχνότητα φυσικών ελέγχων και ελέγχων ταυτότητας (%)

                                    —

                                    Αραχίδες (αράπικα φιστίκια), με κέλυφος

                                    —

                                 1202 10 90

                        Αργεντινή

                        Αφλατοξίνες

                        10

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 20 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91; 2008 11 96; 2008 11 98

                           (Ζωοτροφές και τρόφιμα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 10 90

                        Βραζιλία

                        Αφλατοξίνες

                        10

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 20 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91; 2008 11 96; 2008 11 98

                           (Ζωοτροφές και τρόφιμα)

                        Αποξηραμένες νούγιες

                        ex 1902

                        Κίνα

                        Αλουμίνιο

                        10

                           (Τρόφιμα)

                                    —

                                    Κινέζικα φασολάκια (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Δομινικανή Δημοκρατία

                        Υπολείμματα φυτοφαρμάκων, που αναλύθηκαν με πολυυπολειμματικές μεθόδους με GC-MS και LC-MS ή με μονοϋπολειμματικές μεθόδους (3)

                        50

                                    —

                                    Πικρό πεπόνι

                                    —

                                    ex 0709 90 90; ex 0710 80 95

                                    —

                                    Νεροκολόκυθο Lauki

                                    —

                                    ex 0709 90 90; ex 0710 80 95

                                    —

                                    Πιπεριές (Capsicum spp.)

                                    —

                                    0709 60 10; 0709 60 99; 0710 80 51; 0710 80 59

                                    —

                                    Μελιτζάνες

                                    —

                                    0709 30 00· ex 0710 80 95

                           (Τρόφιμα — νωπά, διατηρημένα με απλή ψύξη ή κατεψυγμένα λαχανικά)

                                    —

                                    Πορτοκάλια (νωπά ή ξερά)

                                    —

                                    0805 10 20· 0805 10 80

                        Αίγυπτος

                        Υπολείμματα φυτοφαρμάκων, που αναλύθηκαν με πολυυπολειμματικές μεθόδους με GC-MS και LC-MS ή με μονοϋπολειμματικές (7)

                        10

                                    —

                                    Ροδάκινα

                                    —

                                 0809 30 90

                                    —

                                    Ρόδια

                                    —

                                 ex 0810 90 95

                                    —

                                    Φρ\άουλες

                                    —

                                 0810 10 00

                                    —

                                    Χλωρά φασόλια

                                    —

                                 ex 0708 20 00

                           (Τρόφιμα — νωπά οπωροκηπευτικά)

                                    —

                                    Αραχίδες (αράπικα φιστίκια), με κέλυφος

                                    —

                                 1202 10 90

                        Γκάνα

                        Αφλατοξίνες

                        50

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 20 00

                                    —

                                    Φιστικοβούτυρο

                                    —

                                 2008 11 10

                           (Ζωοτροφές και τρόφιμα)

                        Φύλλα curry (Bergera/Murraya koenigii)

                        ex 1211 90 85

                        Ινδία

                        Υπολείμματα φυτοφαρμάκων, που αναλύθηκαν με πολυυπολειμματικές μεθόδους με GC-MS και LC-MS ή με μονοϋπολειμματικές μεθόδους (5)

                        10

                           (Τρόφιμα — νωπά αρωματικά φυτά)

                                    —

                                    Τσίλι (Capsicum annuum), ολόκληρο

                                    —

                                 ex 0904 20 10

                        Ινδία

                        Αφλατοξίνες

                        50

                                    —

                                    Τσίλι (Capsicum annuum), θρυμματισμένο ή σε σκόνη

                                    —

                                 ex 0904 20 90

                                    —

                                    Προϊόντα τσίλι (curry)

                                    —

                                 0910 91 05

                                    —

                                    Μοσχοκάρυδο (Myristica fragrans)

                                    —

                                 0908 10 00

                                    —

                                    Περιβλήματα μοσχοκάρυδων (Myristica fragrans)

                                    —

                                 0908 20 00

                                    —

                                    Ζιγγίβερι (πιπερόρριζα) (Zingiber officinale)

                                    —

                                 0910 10 00

                                    —

                                    Curcuma longa (κούρκουμα)

                                    —

                                 0910 30 00

                           (Τρόφιμα — αποξηραμένα καρυκεύματα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 10 90

                        Ινδία

                        Αφλατοξίνες

                        20

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 20 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91· 2008 11 96· 2008 11 98

                           (Ζωοτροφές και τρόφιμα)

                        Νωπές μπάμιες

                        ex 0709 90 90

                        Ινδία

                        Υπολείμματα φυτοφαρμάκων, που αναλύθηκαν με πολυυπολειμματικές μεθόδους με GC-MS και LC-MS ή με μονοϋπολειμματικές μεθόδους (2)

                        10

                           (Τρόφιμα)

                        Σπόροι καρπουζιού (egusi, Citrullus lanatus) και παράγωγα προϊόντα

                        ex 1207 99 97· ex 1106 30 90· ex 2008 99 99·

                        Νιγηρία

                        Αφλατοξίνες

                        50

                           (Τρόφιμα)

                        Ρύζι μπασμάτι για άμεση κατανάλωση από τον άνθρωπο

                        ex 1006 30

                        Πακιστάν

                        Αφλατοξίνες

                        20

                           (Τρόφιμα — λευκασμένο ρύζι

                                    —

                                    Τσίλι (Capsicum annuum), ολόκληρο

                                    —

                                 ex 0904 20 10

                        Περού

                        Αφλατοξίνεςκαι ωχρατοξίνη A

                        10

                                    —

                                    Τσίλι (Capsicum annuum), θρυμματισμένο ή σε σκόνη

                                    —

                                 ex 0904 20 90

                           (Τρόφιμα — αποξηραμένα καρυκεύματα)

                                    —

                                    Αραχίδες (αράπικα φιστίκια), με κέλυφος

                                    —

                                 1202 10 90

                        Νότιος Αφρική

                        Αφλατοξίνες

                        10

                                    —

                                    Αραχίδες (αράπικα φιστίκια), χωρίς κέλυφος

                                    —

                                 1202 20 00

                                    —

                                    Φιστικοβούτυρο

                                    —

                                 2008 11 10

                                    —

                                    Αραχίδες (αράπικα φιστίκια) αλλιώς παρασκευασμένα ή διατηρημένα

                                    —

                                    2008 11 91· 2008 11 96· 2008 11 98

                           (Ζωοτροφές και τρόφιμα)

                                    —

                                    Νωπές πιπεριές (Capsicum spp.)

                        ex 0709 60 10, ex 0710 80 51· ex 0709 60 99, ex 0710 80 59

                        Ταϊλάνδη

                        Υπολείμματα φυτοφαρμάκων, που αναλύθηκαν με πολυ-υπολειμματικές μεθόδους με GC-MS και LC-MS ή με μονοϋπολειμματικές μεθόδους (9)

                        10

                           (Τρόφιμα)

                                    —

                                    Φύλλα κορίανδρου

                                    —

                                 ex 0709 90 90

                        Ταϊλάνδη

                        Σαλμονέλα (6)

                        10

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 85

                                    —

                                    Μέντα

                                    —

                                 ex 1211 90 85

                           (Τρόφιμα — νωπά αρωματικά φυτά)

                                    —

                                    Φύλλα κορίανδρου

                                    —

                                 ex 0709 90 90

                        Ταϊλάνδη

                        Υπολείμματα φυτοφαρμάκων, που αναλύθηκαν με πολυυπολειμματικές μεθόδους με GC-MS και LC-MS ή με μονοϋπολειμματικές μεθόδους (4)

                        20

                                    —

                                    Βασιλικός (ιερός βασιλικός, γλυκός βασιλικός)

                                    —

                                 ex 1211 90 85

                           (Τρόφιμα – νωπά αρωματικά φυτά)

                                    —

                                    Κινέζικα φασολάκια

                                    —

                                    ex 0708 20 00· ex 0710 22 00

                        Ταϊλάνδη

                        Υπολείμματα φυτοφαρμάκων, που αναλύθηκαν με πολυυπολειμματικές μεθόδους με GC-MS και LC-MS ή με μονοϋπολειμματικές μεθόδους (4)

                        50

                                    —

                                    Μελιτζάνες

                                    —

                                    0709 30 00· ex 0710 80 95

                                    —

                                    Κράμβες

                                    —

                                    0704· ex 0710 80 95

                           (Τρόφιμα — νωπά, διατηρημένα με απλή ψύξη ή κατεψυγμένα λαχανικά)

                                    —

                                    Γλυκές πιπεριές (Capsicum annuum)

                                    —

                                    0709 60 10· 0710 80 51

                        Τουρκία

                        Υπολείμματα φυτοφαρμάκων, που αναλύθηκαν με πολυυπολειμματικές μεθόδους με GC-MS και LC-MS ή με μονοϋπολειμματικές μεθόδους (8)

                        10

                                    —

                                    Ντομάτες

                                    —

                                    0702 00 00· 0710 80 70

                           (Τρόφιμα — νωπά, διατηρημένα με απλή ψύξη ή κατεψυγμένα λαχανικά)

                        Σταφίδες

                        0806 20

                        Ουζμπεκιστάν

                        Ωχρατοξίνη A

                        50

                           (Τρόφιμα)

                                    —

                                    Τσίλι (Capsicum annuum), θρυμματισμένο ή σε σκόνη

                                    —

                                 ex 0904 20 90

                        Όλες οι τρίτες χώρες

                        Χρωστικές ουσίες Sudan

                        10

                                    —

                                    Προϊόντα τσίλι (curry)

                                    —

                                 0910 91 05

                                    —

                                       Curcuma longa (κούρκουμα)

                                    —

                                 0910 30 00

                           (Τρόφιμα — αποξηραμένα καρυκεύματα)

                                    —

                                    Κόκκινο φοινικέλαιο

                                    —

                                 ex 1511 10 90

                           (Τρόφιμα)

                  B.   Ορισμοί

            Για τους σκοπούς του παρόντος παραρτήματος, ως «χρωστικές ουσίες Sudan» νοούνται οι ακόλουθες χημικές ουσίες:

                        i)

                        Sudan I (αριθ. CAS 842-07-9)·

                        ii)

                        Sudan II (αριθ. CAS 3118-97-6)·

                        iii)

                        Sudan III (αριθ. CAS 85-86-9)·

                        iv)

                        Scarlet Red· ή Sudan IV (αριθ. CAS 85-83-6).»

         (1)  Όταν σε κάποιον κωδικό ΣΟ απαιτείται μόνο ορισμένα προϊόντα να υποβληθούν σε ελέγχους και δεν υπάρχει ειδική υποδιαίρεση για τον κωδικό αυτόν στην ονοματολογία εμπορευμάτων, ο κωδικός ΣΟ φέρει τη σήμανση «ex» (π.χ. ex 1006 30: καλύπτει μόνο το ρύζι μπασμάτι για άμεση κατανάλωση από τον άνθρωπο).

         (2)  Ιδίως κατάλοιπα των ακόλουθων ουσιών: Acephate, Methamidophos, Triazophos, Endosulfan, Monocrotophos.

         (3)  Ιδίως κατάλοιπα των ακόλουθων ουσιών: Amitraz, Acephate, Aldicarb, Benomyl, Carbendazim, Chlorfenapyr, Chlorpyrifos, CS2 (Dithiocarbamates), Diafenthiuron, Diazinon, Dichlorvos, Dicofol, Dimethoate, Endosulfan, Fenamidone, Imidacloprid, Malathion, Methamidophos, Methiocarb, Methomyl, Monocrotophos, Omethoate, Oxamyl, Profenofos, Propiconazole, Thiabendazol, Thiacloprid.

         (4)  Ιδίως κατάλοιπα των ακόλουθων ουσιών: Acephate, Carbaryl, Carbendazim, Carbofuran, Chlorpyriphos, Chlorpyriphos-methyl, Dimethoate, Ethion, Malathion, Metalaxyl, Methamidophos, Methomyl, Monocrotophos, Omethoate, Prophenophos, Prothiophos, Quinalphos, Triadimefon, Triazophos, Dicrotophos, EPN, Triforine.

         (5)  Ιδίως κατάλοιπα των ακόλουθων ουσιών: Triazophos, Oxydemeton-methyl, Chlorpyriphos, Acetamiprid, Thiamethoxam, Clothianidin, Methamidophos, Acephate, Propargite, Monocrotophos.

         (6)  Μέθοδος αναφοράς EN/ISO 6579 ή μέθοδος που έχει επικυρωθεί σε σχέση με τη μέθοδο αυτή, όπως αναφέρεται στο άρθρο 5 του κανονισμού (ΕΚ) αριθ. 2073/2005 της Επιτροπής (ΕΕ L 338 της 22.12.2005, σ. 1).

         (7)  Ιδίως κατάλοιπα των ακόλουθων ουσιών: Carbendazim, Cyfluthrin Cyprodinil, Diazinon, Dimethoate, Ethion, Fenitrothion, Fenpropathrin, Fludioxonil, Hexaflumuron, Lambda-cyhalothrin, Methiocarb, Methomyl, Omethoate, Oxamyl, Phenthoate, Thiophanate-methyl.

         (8)  Ιδίως κατάλοιπα των ακόλουθων ουσιών: Methomyl, Oxamyl, Carbendazim, Clofentezine, Diafenthiuron, Dimethoate, Formetanate, Malathion, Procymidone, Tetradifon, Thiophanate-methyl.

         (9)  Ιδίως κατάλοιπα των ακόλουθων ουσιών: Carbofuran, Methomyl, Omethoate, Dimethoate, Triazophos, Malathion, Profenofos, Prothiofos, Ethion, Carbendazim, Triforine, Procymidone, Formetanate.